ভ্রাতৃত্ব-সম্পর্কিত নির্বাচিত হাদিস | আল জান্নাত । মাসিক ইসলামি ম্যাগাজিন
April ১৭, ২০১৬ এপ্রিল -16, হাদিস No comments
১। হযরত আবু আইয়ুব আনসারী রা. হতে বর্ণিত, তিনি বলেন, রাসূলুল্লাহ সা. বলেছেন, কোন মুসলমান ব্যক্তির জন্য এটা বৈধ নয় যে, সে তিন দিনের বেশি সময় অপর কোনো মুসলমান ভাইকে ত্যাগ করে। অর্থাৎ তারা কোথাও একে অপরের সম¥ুখীন হলে একজন এদিকে মুখ ফিরিয়ে নেবে এবং অপরজন ওদিকে মুখ ফিরিয়ে নেবে। তাদের দুজনের মধ্যে উত্তম সেই ব্যক্তি, যে প্রথমে সালাম করে কথাবার্তা আরম্ভ করে। [বুখারী ও মুসলিম]
২। হযরত আবু হুরায়রা রা. হতে বর্ণিত, তিনি বলেন, রাসূলুল্লাহ সা. বলেছেন, তোমরা কোনো বস্তু বা ব্যক্তি সম্পর্কে কুচিন্তা (খারাপ ধারণা) থেকে বেঁচে থাক। কেননা কুচিন্তা (খারাপ ধারণা) হলো সবচেয়ে বড় মিথ্যা কথা। তোমরা খারাপ বা দোষের খবর জানার চেষ্টা করো না, গোয়েন্দাগিরি করো না, আর একজনের দরের উপর দিয়ে মাল দর করো না। পরস্পরের মধ্যে হিংসা-বিদ্বেষ ও শত্রুতা রেখো না, আর পরোক্ষ নিন্দাবাদে একে অপরের পিছনে লেগো না; বরং তোমরা সকলেই আল্লার বান্দা, ভাই ভাই হয়ে থাকবে। অপর এক রেওয়ায়েতে আছে, পরস্পরে লোভ-লালসা করো না। [বুখারী ও মুসলিম]
৬। হযরত আসমা বিনতে ইয়াযিদ রা. হতে বর্ণিত, তিনি বলেন, রাসূলুল্লাহ সা. বলেছেন, মিথ্যা বলা শুধু তিন জায়গায় জায়েজ আছে :১. নিজের স্ত্রীকে খুশি করার জন্য পুরুষের মিথ্যা কথা বলা, ২. যুদ্ধের সময় মিথ্যা বলা এবং ৩. মানুষের মধ্যে আপস-মীমাংসার উদ্দেশ্যে মিথ্যা বলা। [আহমাদ ও তিরমিযী]
৭। হযরত আয়েশা সিদ্দিকা রা. হতে বর্ণিত, তিনি বলেন, রাসূলুল্লাহ সা. বলেছেন, কোনো মুসলমানের পক্ষে এটা উচিত নয় যে, তিন দিনের বেশি সময় নিজের কোনো মুসলমান ভাইয়ের উপর রাগ হয়ে কথা বলা ত্যাগ করবে। যখন তার সাথে সাক্ষাৎ হবে, তাকে তিনবার সালাম করবে। কোনো বারেই যদি সে জবাব না দেয়, তবে সে তার গুনাহ নিয়েই ফিরবে।-[আবু দাউদ]
৮। হযরত আবু হুরায়রা রা. হতে বর্ণিত, রাসূলুল্লাহ সা. বলেছেন, কোনো মুসলমানের জন্য এটা বৈধ নয় যে, সে তিন দিনের বেশি সময় অপর কোনো মুসলমান ভাইয়ের প্রতি অসন্তুষ্ট হয়ে সাক্ষাৎ পরিত্যাগ করবে। যে ব্যক্তি তিন দিনের বেশি সময় অপর ভাইকে ত্যাগ করল, আর এ সময় তার মৃত্যু হলো, তবে সে দোজখে প্রবেশ করবে। [আহমাদ ও আবু দাউদ]